CELEX: 32017R1961
Language: ro
Date: 2017-08-02 00:00:00
Title: Regulamentul delegat (UE) 2017/1961 al Comisiei din 2 august 2017 de modificare a Regulamentului (CE) nr. 606/2009 în ceea ce privește anumite practici oenologice

28.10.2017   
            
            
               RO
            
            
               Jurnalul Oficial al Uniunii Europene
            
            
               L 279/25
            
         REGULAMENTUL DELEGAT (UE) 2017/1961 AL COMISIEI
   din 2 august 2017
   de modificare a Regulamentului (CE) nr. 606/2009 în ceea ce privește anumite practici oenologice
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 75 alineatul (2) și articolul 75 alineatul (3) litera (g),
   întrucât:
   
               (1)
            
            
               În conformitate cu articolul 3 din Regulamentul (CE) nr. 606/2009 al Comisiei (2), practicile oenologice autorizate sunt stabilite în anexa I A la respectivul regulament. Organizația Internațională a Viei și Vinului (OIV) a adoptat 12 rezoluții în materie de oenologie care au fost incluse în Decizia Consiliului din 7 octombrie 2016, printre care două noi practici oenologice privind utilizarea de plăci filtrante care conțin zeoliți de tip Y-faujasit pentru adsorbția haloanisolilor și tratarea vinului cu poliaspartat de potasiu. Pentru a se ține seama de progresul tehnic și pentru ca producătorii din Uniune să beneficieze de aceleași posibilități ca producătorii din țările terțe, este necesară autorizarea respectivelor noi practici oenologice în Uniune, în condițiile de utilizare definite de către OIV.
            
         
               (2)
            
            
               În conformitate cu articolul 80 alineatul (3) litera (b) din Regulamentul (UE) nr. 1308/2013, atunci când autorizează practicile oenologice pentru vin, Comisia trebuie să țină seama de protecția sănătății umane. Utilizarea aditivilor alimentari ar trebui să fie în conformitate cu Regulamentul (CE) nr. 1333/2008 al Parlamentului European și al Consiliului (3). Poliaspartatul de potasiu nu a fost inclus în lista Uniunii de aditivi alimentari aprobați pentru utilizare în produsele alimentare, prevăzută în anexa II la Regulamentul (CE) nr. 1333/2008. Cu toate acestea, anexa II la Regulamentul (CE) nr. 1333/2008 a fost modificată recent prin Regulamentul (UE) 2017/1399 al Comisiei (4) în vederea includerii poliaspartatului de potasiu în lista de aditivi alimentari a Uniunii. Prin urmare, tratarea vinului cu poliaspartat de potasiu poate fi autorizată în Uniune de acum înainte.
            
         
               (3)
            
            
               Prin urmare, Regulamentul (CE) nr. 606/2009 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   Anexa I A la Regulamentul (CE) nr. 606/2009 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 august 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 347, 20.12.2013, p. 671.
   
      (2)  Regulamentul (CE) nr. 606/2009 al Comisiei din 10 iulie 2009 de stabilire a anumitor norme de aplicare a Regulamentului (CE) nr. 479/2008 al Consiliului în privința categoriilor de produse viticole, a practicilor oenologice și a restricțiilor care se aplică acestora (JO L 193, 24.7.2009, p. 1).
   
      (3)  Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (JO L 354, 31.12.2008, p. 16).
   
      (4)  Regulamentul (UE) 2017/1399 al Comisiei din 28 iulie 2017 de modificare a anexei II la Regulamentul (CE) nr. 1333/2008 al Parlamentului European și al Consiliului și a anexei la Regulamentul (UE) nr. 231/2012 al Comisiei în ceea ce privește poliaspartatul de potasiu (JO L 199, 29.7.2017, p. 8).
   
      ANEXĂ
      Anexa I A la Regulamentul (CE) nr. 606/2009 se modifică după cum urmează:
      
                  1.
               
               
                  În tabel, se adaugă următoarele rânduri 57 și 58:
                  
                              1
                           
                           
                              2
                           
                           
                              3
                           
                        
                              Practica oenologică
                           
                           
                              Condiții de utilizare
                           
                           
                              Limite de utilizare
                           
                        
                              „57
                           
                           
                              Utilizarea de plăci filtrante care conțin zeoliți de tip Y-faujasit pentru adsorbția haloanisolilor
                           
                           
                              În condițiile prevăzute în apendicele 23
                           
                           
                               
                           
                        
                              58
                           
                           
                              Tratarea vinului cu poliaspartat de potasiu
                           
                           
                              În condițiile prevăzute în apendicele 24
                           
                           
                              În limita de utilizare de 10 g/hl”
                           
                        
            
                  2.
               
               
                  Se adaugă următoarele apendice 23 și 24:„
                     Apendicele 23
                     
                        Cerințe referitoare la utilizarea de plăci filtrante care conțin zeoliți de tip Y-faujasit
                     
                     Scopul utilizării unei plăci filtrante care conține zeoliți de tip Y-faujasit aplicate în timpul filtrării este de a reduce, sub pragul lor de percepție senzorială, concentrația de haloanisoli care cauzează mirosuri neplăcute ale vinurilor.
                     
                        Prescripții:
                     
                     
                                 (a)
                              
                              
                                 tratarea ar trebui să fie efectuată pe vinurile clarificate;
                              
                           
                                 (b)
                              
                              
                                 plăcile filtrante ar trebui să fie curățate și dezinfectate înainte de filtrare;
                              
                           
                                 (c)
                              
                              
                                 aplicarea zeoliților de tip Y-faujasit ar trebui să fie în conformitate cu prevederile Codexului oenologic internațional.
                              
                           
                  
                     Apendicele 24
                     
                        Cerințe referitoare la tratarea vinului cu poliaspartat de potasiu
                     
                     Scopul adăugării de poliaspartat de potasiu în vinuri este de a contribui la stabilizarea tartrică a acestora.
                     
                        Prescripții:
                     
                     
                                 (a)
                              
                              
                                 doza optimă de poliaspartat de potasiu folosită pentru stabilizarea vinurilor, inclusiv a celor cu un grad ridicat de instabilitate tartrică, nu trebuie să depășească 10 g/hl. La doze mai mari, performanța de stabilizare a poliaspartatului de potasiu nu este îmbunătățită și, în unele cazuri, ar putea avea loc o creștere a turbidității vinului;
                              
                           
                                 (b)
                              
                              
                                 în cazul vinurilor roșii cu un grad ridicat de instabilitate coloidală, se recomandă tratarea prealabilă cu bentonit;
                              
                           
                                 (c)
                              
                              
                                 aplicarea poliaspartatului de potasiu trebuie să fie în conformitate cu prevederile Codexului oenologic internațional.
                              
                           ”